《扳和坡翁狱中寄子由二韵 其二》
明代·朱浙

落魄长安不见春，百年荣辱梦中身。堂堂岁月双蓬鬓，碌碌乾坤一旅人。

国内交亲閒屈指，天涯回首正伤神。和风阻水浑无赖，南望湖边又问津。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。